Sabinet | "In die vyand se kraal." Die rol en ervaring van Afrikanervroue in die Women&apos;s National Coalition
oa Litnet Akademies : &apos;n Joernaal vir die Geesteswetenskappe, Natuurwetenskappe, Regte en Godsdienswetenskappe - "In die vyand se kraal." Die rol en ervaring van Afrikanervroue in die Women&apos;s National Coalition
p. 259 - 301
Abstract HTML Metrics Related Content Abstract Die Women&apos;s National Coalition (WNC) is in 1992 amptelik gestig en was &apos;n inisiatief van die African National Congress Women&apos;s League (ANCWL). Die doelwitte van die WNC was om inligting oor vroue se behoeftes en aspirasies in te samel en dit in &apos;n Vrouehandves saam te vat wat uiteindelik &apos;n integrale deel van die nuwe grondwet van Suid-Afrika sou word. In hierdie artikel val die soeklig veral op die Afrikanervrou en Afrikanervroueorganisasies wat by die WNC aangesluit het. Die Afrikanervrou het moeilik by die WNC aangepas. Daar was talle praktiese probleme, maar dit was veral haar gebrek aan politieke vernuf en die vyandigheid van swart vroue wat die vergaderings van die WNC gedomineer het wat haar betrokkenheid in die wiele gery het. Daar was wel Afrikanervroue wat hul belewenis van die WNC as volkome positief ervaar het en wat dit as &apos;n geleentheid gesien het om by vrouebemagtiging en politieke onderhandelinge betrokke te raak. Die meerderheid van die vroue wat by hierdie ondersoek betrek is, was egter onseker en die negatiewe aspekte het hul belewenis van die ondervinding gekleur. Daar was selfs vroue wat slegs die yandigheid onthou het. Oorwegend het die Afrikanervrou nie heeltemal aangepas by die WNC nie en sy was ook nie werklik betrokke nie.
Litnet Persistent Link : http://hdl.handle.net/10520/EJC62266